Mikuláš Huba (ekológ)

Prof. RNDr. Mikuláš Huba, CSc. (* 24. marec 1954, Bratislava) je slovenský geograf, krajinný ekológ, univerzitný profesor, ochranca životného prostredia, občiansky aktivista, publicista a bývalý politik.

 Životopis 
Vyštudoval Univerzitu Komenského v Bratislave. Na Prírodovedeckej fakulte UK absolvoval v roku 1978 štúdium geografie a stal sa vedeckým pracovníkom Geografického ústavu Slovenskej akadémie vied, kde sa venoval najmä environmentálnej geografii (v súčasnosti v čestnej pozícii emeritného vedeckého pracovníka). Od roku 2021 je profesorom na Ústave manažmentu STU.

Od 70. rokov 20. storočia je členom Slovenského zväzu ochrancov prírody a krajiny (SZOPK), vedúcim sekcie ľudovej architektúry a predsedom Základnej organizácie SZOPK č. 6. Podieľal sa na príprave Návrhu Národného parku Podunajsko a publikácie Bratislava/nahlas.

V rokoch 19891993 bol predsedom celoslovenského SZOPK.

V roku 1990 sa stal poslancom Slovenskej národnej rady (SNR) a v rokoch 19901992 bol predsedom jej Výboru pre životné prostredie a ochranu prírody ako aj členom kolektívnej hlavy štátu: Predsedníctva SNR i dvoch ústredných orgánov štátnej správy: Federálneho výboru pre životné prostredie a Slovenskej komisie pre životné prostredie. 

V roku 1991 bol zvolený za prvého predsedu Rady štátneho fondu kultúry Pro Slovakia.

V roku 1992 bol s Josefom Vavrouškom spoluzakladateľom Společnosti pro trvale  udržitelný život (STUŽ). Po vzniku samostatného Slovenska bol zvolený za predsedu samostatnej slovenskej STUŽ/SR (do roku 2012). Od roku 2012 je čestným predsedom STUŽ/SR.

V roku 1992 sa aktívne zúčastnil na Summite Zeme v Rio de Janeiro, v r. 1998 na Svetovom summite o zdraví a životnom prostredí miest v Madride a v r. 2002 na Summite OSN o trvalo udržateľnom rozvoji v Johannesburgu. V r. 19912011 sa aktívne zúčastnil na siedmich pan-európskych konferenciách ministrov životného prostredia (Dobříš, Luzern, Sofia, Aarhus, Kyjev, Belehrad, Astana). 

V roku 19931998 bol konzultantom a regionálnym koordinátorom Programu globálnej bezpečnosti na University of Cambridge.

V roku 1996 sa spolu s profesorom Erazimom Kohákom stali prvými laureátmi Ceny Josefa Vavrouška. 

Od roku 2006 je profesorom v odbore fyzická geografia a geoekológia.

V rokoch 20122016 bol poslancom NR SR a predsedom parlamentného výboru pre pôdohospodárstvo a životné prostredie.

V roku 2015 inicioval vznik Slovenského ochranárskeho snemu.

Od roku 2021 pôsobí na Oddelení priestorového plánovania Ústavu manažmentu STU.

 Bibliografia (výber) 
 1988Huba, M. (ed.): Historické štruktúry krajiny, MV SZOPK Bratislava, p. 64
 1994Nováček, P., Huba, M.: Ohrozena planeta, UP Olomouc, p. 203
 19941996Huba, M., Nováček, P.: Šok z prosperityčítanka z globálnej problematiky. I.III. diel, STUŽ/SR, UP Olomouc, Bratislava, Olomouc.
 1996Klarer, J., Moldan, B., Francis, P., Georgieva, K., Huba, M., Moore, J., Lehoczki, Z., Balogh, Z., Vilintis, V., Novicki, M.: The Environmental challenge for Central European Economies in Transition. John Wiley and Sons, Chichester-New York-Weinheim-Brisbane-Singapore-Toronto, p. 292
 2000Huba, M., Ira, V.: Stratégia trvalo udržateľného rozvoja vo vybraných regiónoch. STUŽ/SR, Bratislava, p. 192
 2001Huba, M.: Stav rozpracovanosti problematiky indikátorov trvalo udržateľného rozvoja. Geografický časopis, 53, 1, 75-92
 2004Huba, M.: Slovakia. In: Encyclopedia of the World Environment History. Routledge
 2005Huba, M. (ed.). Smerom k trvalo udržateľnému tatranskému regiónu (nezávislá štúdia strategického charakteru). Súhrn. REC Slovensko, p. 96.
 2008Huba, M.: Ideál, skutočnosť, mýtus: Príbeh bratislavského ochranárstva. PRO, Bratislava, p. 250.
 2010Huba, M.: Svet na jedno použitieMy v krízekríza v nás. STUŽ/SR, p. 75.
 2015Huba, M.: Fragmenty, Geografický ústav SAV a STUŽ/SR, p. 180.
 2019Huba, M.: Krajina a my, CD-ROM, STUŽ/SR, p.430.
 2020Huba, M.: Miznúca krajina a my, STUŽ/SR, Bratislava, p. 342.
 2021Huba, M.: Environmentálna geografia na Slovensku (v teórii a praxi). STUŽ/SR, Bratislava, p. 87.
 2022Huba, M. (člen autorského kolektívu): Geoheritage, Historical and Cultural Landscape and Its Protection in Slovakia. In Landscapes and Landforms of Slovakia. - Cham, Switzerland : Springer, 2022, pp. 415-436.
 2023Huba, M. et al.: Výsledky participačného procesu v rámci tvorby Vízie SR 2050. I. časť, Ústav manažmentu STU, SPEKTRUM, Bratislava, p. 86.
 2023Huba, M.: Krátky výkladový slovník pojmov relevantných z hľadiska udržateľného priestorového plánovania. STUŽ/SR v spolupráci s ÚM STU, Bratislava, p. 63.

 Ocenenia 
 1. októbra 1984 Cena Českého svazu ochránců přírody  máj 1981 a máj 1988 Hlavné ceny na Medzinárodnom festivale filmov o životnom prostredí v OstraveEkofilm (spoludržiteľ)
 24. apríla 1987Cena SAV za vedeckú a popularizačnú činnosť 
 1. decembra 1988Miléniová cena MM  za zásluhy pri ochrane životného prostredia – Most, ČR.
 6. decembra 1989Čestná plaketa k 20. výročiu vzniku Slovenského zväzu ochrancov prírody a krajiny
 22. mája 1990Čestná plaketa k 40. výročiu vzniku Tatranského národného parku
 2. januára 1992Diplom primátora Banskej Štiavnice za príspevok k záchrane mesta.
 2. júla 1994Pamätná plaketa pri príležitosti zápisu Vlkolínca do Zoznamu svetového dedičstva UNESCO
 17. novembra 2006ocenenie Ambasádor životného prostredia Nemeckej spoločnosti pre zahraničnú politiku
 13. marca 2008Čestná cena Dominika Tatarku
6. septembra 2009Pamätná medaila k 40. výročiu vzniku Slovenského zväzu ochrancov prírody a krajiny
10. mája 2010GEN: Galéria elity národa
 9. septembra 2013Pamätný list starostu Valašského Meziříčí pri príležitosti ukončenia projektu "Príroda nezná hranic".
 24. marca 2014Čestná plaketa Dionýza Štúra za rozvoj SAV
 1. januára 2018Rad Ľudovíta Štúra I. triedy
 19. apríla 2018plaketa Samuela Zocha za zásluhy o rozvoj Bratislavského samosprávneho kraja
 16. júla 2018 - umiestnenie v top 100 žijúcich Slovákov a Sloveniek podľa Forbes
 9. septembra 2022Čestné uznanie za vedecký a pedagogický prínos pre rozvoj geografie na Univerzite Komenského v Bratislave
 11. septembra 2023Cena SAV za špičkovú vedeckú publikáciu (spoluautor)
 11. októbra 2023Čestné uznanie za rozvoj geografie a dlhoročné pôsobenie v Geografickom ústave SAV, v.v.i.
 8. októbra 2024 - Nominácia na ocenenie "ZELENÁ osobnosť roka 2024" od slovenskej poroty medzinárodnej organizácie GREEN BRANDS (umiestnenie v top 10). 
 20. januára 2025 - Medaila SAV za podporu vedy.

 Referencie 

 Iné projekty 

 Externé odkazy 
 Mikuláš Huba na stránkach memoryofnations.sk

Kategória:Slovenskí geografi
Kategória:Slovenskí politici
Kategória:Slovenskí ekológovia
Kategória:Slovenskí občianski aktivisti
Kategória:Slovenskí environmentalisti
Kategória:Fulbrightovi štipendisti
Kategória:Absolventi Prírodovedeckej fakulty Univerzity Komenského
Kategória:Poslanci SNR
Kategória:Poslanci NR SR (2012 – 2016)
Kategória:Slovenskí univerzitní profesori
Kategória:Osobnosti Nežnej revolúcie
Kategória:Držitelia Radu Ľudovíta Štúra I. triedy
Kategória:Laureáti Ceny Dominika Tatarku
Kategória:Osobnosti z Bratislavy